VIDEO: Masendav! Allavisatud suitsukonist süttis korter põlema
VIDEO: Masendav! Allavisatud suitsukonist süttis korter põlema (27)
20. august 2012 09:15
Nportaal
13. augusti varahommikul helistas 40-kraadise palavikuga Kristelile tema ema ja teavitas, et tema remonditavas korteris on toimunud tulekahju.
Kui NPortaal Tartus Mõisavahe tänaval asuvat kortertit külastas, olid Kristel ja tema õde Birgit koos abilistega suurema kaose likvideerinud. Suure tõenäosusega sai tuli alguse rõdule kukkunud põlevast suitsukonist. Kuna ühes toas käis remont, siis oli osa mööbel paigutatud rõdule. Sellele mööblile kukkunud konist tulekahju alguse saigi.
Kahjude kogusumma ulatub kuni 3000 euroni. Lisaks Kristeli korterile sai kannatada ka nende ülemiste naabrite rõdu, alumiste naabrite rõdud said veekahjustusi. Õnneks ei viibinud põlengu ajal korteris ühtki inimest, küll aga jäi kaduma pere lemmikloom tuhkur.Päev pärast õnnetust postitasid Birgit ja Kristel Facebookis abipalve, lootes igasugusele abile. Tänaseks on postitust jagatud üle 5000 korra. Tänu heade inimeste annetatud rahale on tänaseks korteris mahapõlenud pakettakna asemel uus. Toas on nüüd ka uus parkettpõrand ning pere on saanud palju ehitusmaterjali.Loo moraal on selles, et paneelmajades elades ja rõdu peal suitsu tehes peaksid suitsetajad koni kustutama ning vastavasse anumasse panema. Kui veepurki ei raatsi rõdule vedada, siis hea viis suitsukoni kustutamiseks ja hoidmiseks on tasku-tuhatoos.